CELEX: C2006/036/39
Language: hu
Date: 2006-02-11 00:00:00
Title: C-402/05. P. sz. ügy: Az Európai Közösségek Elsőfokú Bíróságának (kibővített második tanács) a T-315/01. sz., Yassin Abdullah Kadi kontra az Európai Unió Tanácsa és az Európai Közösségek Bizottsága ügyben  2005. szeptember 21-én  hozott ítélete ellen Yassin Abdullah Kadi által  2005. november 17-én  benyújtott fellebbezés

11.2.2006   
            
            
               HU
            
            
               Az Európai Unió Hivatalos Lapja
            
            
               C 36/19
            
         Az Európai Közösségek Elsőfokú Bíróságának (kibővített második tanács) a T-315/01. sz., Yassin Abdullah Kadi kontra az Európai Unió Tanácsa és az Európai Közösségek Bizottsága ügyben 2005. szeptember 21-én hozott ítélete ellen Yassin Abdullah Kadi által 2005. november 17-én benyújtott fellebbezés
   (C-402/05. P. sz. ügy)
   (2006/C 36/39)
   Az eljárás nyelve: angol
   Yassin Abdullah Kadi (lakóhelye: Dzsedda [Szaúd-Arábia], képviselik: Ian Brownlie CBE QC, David Anderson QC, Pushpinder Saini barrister és Guy Martin solicitor, kézbesítési cím: Luxembourg) 2005. november 17-én fellebbezést nyújtott be az Európai Közösségek Bíróságához az Európai Közösségek Elsőfokú Bíróságának (kibővített második tanács) a T-315/01. sz., Yassin Abdullah Kadi kontra az Európai Unió Tanácsa és az Európai Közösségek Bizottsága ügyben 2005. szeptember 21-én hozott ítélete ellen.
   A fellebbező azt kéri, hogy a Bíróság:
   
               a)
            
            
               teljes egészében helyezze hatályon kívül az Elsőfokú Bíróság ítéletét;
            
         
               b)
            
            
               nyilvánítsa a 2002. május 27-i 881/2002/EK tanácsi rendeletet (1) semmisnek;
            
         
               c)
            
            
               kötelezze a Tanácsot és/vagy a Bizottságot a fellebbezőnek az e fellebbezés és az Elsőfokú Bíróság előtti eljárás során felmerült költségei megtérítésére.
            
         Jogalapok és fontosabb érvek
   A felperes álláspontja szerint az Elsőfokú Bíróság tévesen alkalmazta a jogot, amikor arra a következtetésre jutott, hogy az EK 308. cikk az EK 60. és az EK 301. cikkel együtt elegendő jogalap a 881/2002 rendelet kibocsátásához.
   A felperes előadja továbbá, hogy az Elsőfokú Bíróság tévesen értelmezte a nemzetközi jog idevágó elveit:
   
               —
            
            
               az Elsőfokú Bíróság összekeveri az ENSZ Alapokmányának – mint szerződési kötelezettségek forrásának – kérdését a Biztonsági Tanács határozatai tagállamokra gyakorolt hatásának kérdésével;
            
         
               —
            
            
               az Elsőfokú Bíróság tévesen alkalmazta a jogot, amikor úgy ítélte meg, hogy a Biztonsági Tanácsnak az ENSZ Alapokmánya VII. fejezete alapján hozott határozatait automatikusan be kell illeszteni a belső jog és törvénykezés területére;
            
         
               —
            
            
               az Elsőfokú Bíróság tévesen alkalmazta a jogot, amikor arra a megállapításra jutott, hogy immár jogosult a Biztonsági Tanácsnak az ENSZ Alapokmánya VII. fejezete alapján hozott határozatai jogszerűségét felülvizsgálni;
            
         
               —
            
            
               az Elsőfokú Bíróság okfejtése a ius cogens elvének kezelésében lényeges koherenciahiányt mutat;
            
         
               —
            
            
               az Elsőfokú Bíróság nem értékelte annak jogi jelentőségét, hogy a Biztonsági Tanács elmulasztotta egy független nemzetközi bíróság felállítását.
            
         
      (1)  Az Oszáma bin Ládennel, az al-Kaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint az egyes termékek és szolgáltatások Afganisztánba történő kivitelének tilalmáról, a repülési tilalom megerősítéséről és az afganisztáni Tálibánt illető pénzkészletek és egyéb pénzügyi források befagyasztásáról szóló 467/2001/EK tanácsi rendelet hatályon kívül helyezéséről szóló, 2002. május 27-i 881/2002/EK tanácsi rendelet (HL L 139., 2002.5.29., 9. o.; magyar nyelvű különkiadás 18. fejezet, 1. kötet, 294. o.)